ປະຊາຊົນ ເທີກີ ອອກສຽງ ປະຕິເສດ ແຜນການ ຄອງອຳນາດ ຂອງປະທານາທິບໍດີ Erdogan 
ຜົນການເລືອກຕັ້ງ ໄດ້ນຳຄວາມປະລາໄຊທີ່ບໍ່ໜ້າເຊື່ອ ມາໃຫ້ແກ່ ແຜນການທີ່ຈະຂຽນ ລັດຖະທຳມະນູນປະເທດ ຄືນໃໝ່ ຂອງປະທານາທິບໍດີ ເພື່ອຫັນປ່ຽນ ລະບົບສະພາ ໃຫ້ເປັນລະບົບປະທານາທິບໍດີ.
ພັກລັດຖະບານເທີກີ ໄດ້ສູນເສຍອຳນາດເດັດຂາດ ສຽງສ່ວນຫຼາຍ ຢູ່ໃນສະພາ ເມື່ອວັນອາທິດວານນີ້ ຊຶ່ງເປັນການພ່າຍແພ້ ທີ່ບໍ່ໜ້າ ເຊື່ອ ໃນການເລືອກຕັ້ງ ສຳຫລັບຄວາມພະຍາຍາມ ຂອງ ປະທານາທິບໍດີ ເທີກີ ທ່ານ Recep Tayyip Erdogan ທີ່ຈະ ຂຽນລັດຖະທຳມະນູນ ຂອງປະເທດຄືນໃໝ່ ເພື່ອອຳນວຍໃຫ້ ການເລືອກຕັ້ງປະທານາທິບໍດີ ເປັນແບບປະຊາທິປະໄຕ ທີ່ຈະ ຂະຫຍາຍອຳນາດ ຂອງທ່ານອອກໄປຕື່ມອີກ ທ່ານ Erdogan ຕ້ອງການ 2 ສ່ວນ 3 ຄະແນນສຽງສ່ວນຫຼາຍ ຈາກ 550 ທີ່ນັ່ງຂອງສະມາຊິກສະພາ ເພື່ອສ້າງຕັ້ງໃຫ້ເປັນປະທາ ນາທິບໍດີຂອງ ສາທາລະນະລັດ ແຕ່ຫຼັງຈາກທີ່ໄດ້ນັບຄະແນນສຽງທັງໝົດແລ້ວ ຜົນອອກມາຢ່າງບໍ່ເປັນທາງການ ສະແດງໃຫ້ເຫັນວ່າ ພັກຍຸດຕິທຳ ແລະການພັດທະນາ ຫຼື AKP ທີ່ມີຮາກຖານມາຈາກອິສລາມ ໄດ້ຮັບສຽງ 41 ເປີເຊັນ ຊຶ່ງໄດ້ຫລຸດລົງຈາກເກືອບ 50 ເປີເຊັນທີ່ຕົນເຄີຍໄດ້ຮັບເມື່ອ 4 ປີກ່ອນ ເມື່ອຕອນຄ່ຳວັນອາທິດວານນີ້ ນາຍົກລັດຖະມົນຕີ ເທີກີ ທ່ານ Ahmet Davutoglu ທີ່ມີທ່າອ່ອນແອທາງດ້ານການເມືອງ ໄດ້ເຕືອນຈິດໃຈບັນດາຜູ້ສະໜັບສະໜຸນວ່າ ພັກ AKP ຂອງທ່ານ ແມ່ນຍັງເປັນຜູ້ຊະນະຢ່າງຈະແຈ້ງຢູ່ ທ່ານໄດ້ກ່າວຕໍ່ບັນດາຜູ້ ສະໜັບສະໜຸນ ຢູ່ທີ່ນະຄອນຫຼວງ Ankara ໂດຍປາດສະຈາກ ການຮັບຮູ້ວ່າ ພັກຂອງທ່ານ ໄດ້ສູນເສຍສຽງສ່ວນຫຼາຍ ໃນສະພາ ແລະ ຕົນຈະຕ້ອງໄດ້ຈັດຕັ້ງລັດຖະບານປະສົມຂຶ້ນ ເປັນຄັ້ງທຳອິດ ນັບຕັ້ງແຕ່ ພັກຂອງຕົນໄດ້ຄອງອຳນາດມາຕັ້ງແຕ່ 13 ປີກ່ອນ ທ່ານ Davutoglu ເວົ້າວ່າ  ທ່ານ ຍັງໄດ້ ເຕືອນວ່າ ບໍ່ມີຜູ້ໃດຄວນພະຍາຍາມທີ່ຈະສ້າງຕົນ ໃຫ້ເປັນຜູ້ໄດ້ ຮັບໄຊຊະນະ ຈາກການເລືອກຕັ້ງ ທີ່ພວກເຂົາໄດ້ຮັບການພ່າຍແພ້ໄປແລ້ວ